EkBass/fiwiki-20250220-pages-articles huggingface dataset:
Agderin laamanninoikeus

pienoiskuva|200px|Skienin käräjätalo Agderin laamanninoikeus (norj. Agder lagmannsrett) on yksi Norjan kuudesta laamanninoikeudesta. Sen tuomiopiiri koostuu Agderin sekä Vestfoldin ja Telemarkin fylkeistä. Agderin laamanninoikeus perustettiin vuonna 1936 ja sen päätoimipaikka on Skienissä. ==Käräjäoikeudet== Agderin laamanninoikeus toimii valitustuomioistuimena Agderin, Telemarkin ja Vestfoldin käräjäoikeuksille. ==Lähteet== ==Aiheesta muualla== * Laamanninoikeuden verkkosivut Luokka:Norjan laamanninoikeudet
PlayStation Portal

PlayStation Portal (koodinimeltään Project Q) on Sonyn kehittämä kädessä pidettävä laite, jolla voi ainoastaan pelata PlayStation 5 -konsolilla ajettavia pelejä etänä. Laitteessa ei ole tukea pelien suoratoistoon pilvipelaamisen alustoilta ja se ei toimi ilman omaa PlayStation 5 -konsolia. Laitteessa on kahdeksan tuuman kosketusnäyttö, jota voi käyttää sitä tukevissa peleissä. Laitteeseen voi kytkeä langalliset kuulokkeet. Laitteessa ei voi ajaa omia sovelluksia lainkaan. Laite julkaistiin vuonna 2023. Sony julkisti Project Q:n PlayStation Showcasessa. Laitetta on verrattu Wii U -konsolin kädessä pidettävään ohjaimeen, eli se on vain oheislaite. == Lähteet == Luokka:PlayStation 5 Luokka:Videopelien lisälaitteet Luokka:Vuoden 2023 tekniikka
Hopin kieli

Hopi (omakielinen nimi: Hopílavayi) on uto-asteekkilainen kieli, jota puhutaan lähinnä Yhdysvalloissa Hopien reservaatissa. Vuonna 2016 hopilla arvioitiin olevan 6780 puhujaa. Hopilla katsotaan olevan kolme päämurretta, ja sen läheisiä sukulaiskieliä ovat mm. omomil ja tongva. Kielen katsotaan olevan haavoittuvaisessa asemassa. Hopien reservaatti on pyrkinyt pelastamaan kieltä opettamalla sitä niin lapsille kuin aikuisillekin. == Kielioppi ja sanasto == Hopin kielen verbeillä ei ole aikamuotoja, vaan esim. menneitä tapahtumia ilmaistaan aspekteilla ja ympäröivillä lausekkeilla. Jos tapahtuma sijoittuu ajallisesti kauas nimenomaan puhujasta, sen kuvataan tapahtuneen kauan sitten. Benjamin Whorf hyödynsi tätä havaintoa muotoillessaan Sapir–Whorf -hypoteesia, jonka mukaan kieli muokkaa ajattelua ja ajattelu kieltä. == Lähteet == Luokka:Uto-atsteekkilaiset kielet Luokka:Yhdysvaltain kielet kieli
Lillpensor

Lillpensor on saari Paraisten kaupungin Korppoossa. Saari on 172 hehtaarin kokoinen ja sillä asuu vakituisesti 22 asukasta. Saarelle kulkee säännöllisesti yhteysalus M/S Fiskö. Lillpensor sijaitsee Storpensorin ja Norrskatan saarten välissä. Salmet Flågsund, Pensor strömmen ja Emitsholm sund erottavat Lillpensorin lähisaarista. Saarella oleva kylä Pensor tai Pensar mainitaan ensimmäisen kerran 1400-luvulla. Kylä ja saaren satama sijaitsevat Lillpensorin itälaidalla. Kylän kohtalaisen vanha rakennuskanta on säilynyt hyvin. Asutuksen lisäksi saarella on kesämökkejä. Saarella toimi 2010-luvulle saakka karjatila, jonka pellot ovat yhä viljely- ja niittykäytössä. Valtaosa saaresta on kuitenkin metsän peittämää kalliomäkeä. Pensor saattaa olla perua suomenkielisestä paikannimestä Pärnäsaari. Saarella oli pitkään vain yksi tila, jota tosin viljeltiin kauan jaettuna. Isojako toteutettiin Pensorissa vuonna 1792, jolloin kylän kantatila jaettiin virallisesti kahtia Norrgårdiksi ja Södergårdiksi. 1900-luvun alussa kylään jaettiin vielä Marieborgin ja Qvärnnäsin pientilat. Myöhemmin saareen on tullut myös vapaa-ajan asutusta. ==Lähteet== Luokka:Paraisten saaret Luokka:Korppoon kylät
Kajetan Kajetanowicz

Kajetan Kajetanowicz (s. 5. maaliskuuta 1979, Puola) on puolalainen ralliautoilija. Kajetanowicz on kolminkertainen rallin EM-sarjan mestari vuosilta 2015, 2016 ja 2017. Hänen kartanlukijanaan on Maciej Szczepaniak WRC2-sarjassa. Kajetanowicz ja Szczepaniak voittivat WRC2 Challenger -sarjan mestaruuden vuonna 2023. == Lähteet == Luokka:Puolalaiset ralliautoilijat Luokka:Rallin Euroopan-mestarit Luokka:Vuonna 1979 syntyneet Luokka:Elävät henkilöt
Tatšanka (laulu)

Tatšanka () on neuvostoliittolainen laulu vuodelta 1937. Sen on säveltänyt Konstantin Listov ja sanoittanut Mihail Ruderman. Laulu kuvaa taistelua Venäjän sisällissodassa, jossa käytetään tatšankkoja, ja oli Puna-armeijan kuoron suosima. == Sanoitus == Venäjäksi Translitteraatio Käännös Ты лети с дороги, птица, Зверь, с дороги уходи! Видишь, облако клубится, Кони мчатся впереди! И с налёта, с поворота, По цепи врагов густой Застрочит из пулемёта Пулемётчик молодой. Эх, тачанка-ростовчанка, Наша гордость и краса, Конармейская тачанка, Все четыре колеса! Эх, за Волгой и за Доном Мчался степью золотой Загорелый, запылённый Пулемётчик молодой. И неслась неудержимо С гривой рыжего коня Грива ветра, грива дыма, Грива бури и огня. Эх, тачанка-киевлянка, Наша гордость и краса, Комсомольская тачанка, Все четыре колеса! По земле грохочут танки, Самолёты петли вьют, О будённовской тачанке В небе лётчики поют. И врагу поныне снится Дождь свинцовый и густой Боевая колесница, Пулемётчик молодой. Эх, тачанка-полтавчанка, Наша гордость и краса, Пулемётная тачанка, Все четыре колеса! Ty leti s dorogi, ptitsa, Zver, s dorogi uhodi! Vidiš, oblako klubitsja, Koni mtšatsja vperedi! I s naljota, s povorota, Po tsepi vragov gustoi Zastrotšit iz pulemjota Pulemjottšik molodoi. Eh, tatšanka-rostovtšanka, Naša gordost i krasa, Konarmeiskaja tatšanka, Vse tšetyre kolesa! Eh, za Volgoi i za Donom Mtšalsja stepju zolotoi Zagorelyi, zapyljonnyi Pulemjottšik molodoi. I neslas neuderžimo S grivoi ryžego konja Griva vetra, griva dyma, Griva buri i ognja. Eh, tatšanka-kijevljanka, Naša gordost i krasa, Komsomolskaja tatšanka, Vse tšetyre kolesa! Po zemle grohotšut tanki, Samoljoty petli vjut, O budjonnovskoi tatšanke V nebe ljottšiki pojut. I vragu ponyne snitsja Dožd svintsovyi i gustoi Bojevaja kolesnitsa, Pulemjottšik molodoi. Eh, tatšanka-poltavtšanka, Naša gordost i krasa, Pulemjotnaja tatšanka, Vse tšetyre kolesa! Lennä pois tieltä, lintu, Peto, pois tieltä! Näet pölypilvien pyörivän, Hevoset laukkaavat edessä! Ja rynnäköllä, sekä käännöksellä, Yli paksujen vihollisketjujen Änkyttää konekiväärillä Nuori konekivääristi Oi, Tatšanka Rostovista, Ylpeytemme ja kauneutemme, Punaratsuväen tatšanka, Kaikki neljä pyörää! Oi, yli Volgan ja yli Donin Kultaiset arot ryntäävät ohi Ruskettunut, pölyinen Nuori konekivääristi. Ja rynnäten hallitsemattomasti Hevosten punaiset harjat Tuulen harjat, savun harjat Myrskyn ja tulen harjat Oi, Tatšanka Kiovasta, Ylpeytemme ja kauneutemme, Komsomolin tatšanka, Kaikki neljä pyörää! Maata järisyttävät panssarivaunut, Lentokoneet pyörivät ja kiertävät Budjonnyin tatšankasta Laulavat taivaalla lentäjät. Ja vihollinen haaveilee yhä Sade on lyijynpainava Sotavaunu, Nuori konekivääristi. Oi, Tatšanka Pultavasta, Ylpeytemme ja kauneutemme, Konekivääritatšanka, Kaikki neljä pyörää! == Linkit == * Tatšanka SovMusicissa laulettuna == Lähteet == Luokka:Neuvostoliittolaiset musiikkikappaleet
Simone Tempestini

Simone Tempestini (s. 12. elokuuta 1994) on romanialainen ralliautoilija. Hän on voitti vuonna 2016 JWRC- ja WRC3-sarjojen mestaruudet ja hän on moninkertainen Romanian mestari. Tempestini kilpailee rallin EM-sarjassa kartalukijanaan Sergiu Itu. Hän on kilpaillut myös Italian lisenssillä vuoteen 2016 asti. == Lähteet == Luokka:Romanialaiset ralliautoilijat Luokka:Italialaiset ralliautoilijat Luokka:Rallin nuorten maailmanmestarit Luokka:Vuonna 1994 syntyneet Luokka:Elävät henkilöt
Nil Solans

Nil Solans (s. 14. huhtikuuta 1992) on espanjalainen ralliautoilija. Hän voitti JWRC- ja WRC3-sarjojen mestaruudet vuonna 2017 sekä Espanjan sorarallisarjan mestaruuden vuonna 2020. Solans kilpailee rallin EM-sarjassa kartanlukijanaan Marc Martí. Hänen veljensä Jan Solans voitti JWRC-mestaruuden vuonna 2019. == Lähteet == Luokka:Espanjalaiset ralliautoilijat Luokka:Rallin nuorten maailmanmestarit Luokka:Vuonna 1992 syntyneet Luokka:Elävät henkilöt
Tony Pond

Tony Pond (23. marraskuuta 1945 - 7. helmikuuta 2002) oli brittiläinen ralliautoilija. == Ura == Pond aloitti öisissä ralleissa Englannissa vuonna 1967. Hän hankki tukea Meksikon rallisarjaan osallistumiseen ja päätyi toiseksi vuonna 1972, jonka myötä hän sai mahdollisuuden tehdaskuljettajaksi ja osallistui muihin kilpailuihin. Hän voitti vuonna 1974 ensimmäistä kertaa järjestetyn Burman rallin. Pond ajoi useilla British Leylandin autoilla, kuten Triumph TR7:llä, Roverin autoilla sekä B-ryhmän MG Metro 6R4 -autolla. Pond voitti muun muassa Mansaaren rallin kahdesti ja Ypresin rallin samoin kahdesti. Pond kuoli 56-vuotiaana syöpään. == Lähteet == Luokka:Brittiläiset ralliautoilijat Luokka:Vuonna 1945 syntyneet Luokka:Vuonna 2002 kuolleet
Ruotsin kunnallisvaalit 2022

Ruotsin kunnallisvaalit 2022 järjestettiin 11. syyskuuta 2022, ja niissä valittiin 12 614 kunnanvaltuutettua Ruotsin 290 kunnan kunnanvaltuustoihin. Samana päivänä järjestettiin valtiopäivävaalit ja aluevaalit. Äänestyskortit jaettiin postissa 16.–24. elokuuta, ja ennakkoäänestys alkoi 24. elokuuta. == Kunnalliset kansanäänestykset == Samanaikaisesti kunnallisvaalien kanssa järjestettiin neljä kunnallista kansanäänestystä: * Halmstadin kunta järjesti kansanäänestyksen siitä, tulisiko Österskans-kaupunginosaan rakentaa hotelli, johon kuuluisi myös ravintola ja kauppahalli. Kansanäänestykseen osallistui 62 431 (76 % äänioikeutetuista). 35 075 (56,2 %) äänesti ”ei” ja 25 892 (41,5 %) äänesti ”kyllä”. Ehdotus hylättiin. * Söderhamnin kunta järjesti kaksi kansanäänestystä. Ensimmäisessä kysyttiin, tulisiko kunnan hyväksyä tuulivoimaloiden rakentamisen Storgrundet-saarelle. Vaihtoehdot olivat ”kyllä”, ”ei” ja ”en ota kantaa”. Toisessa kysyttiin, tulisiko kunnan hyväksyä tuulivoimaloiden rakentaminen kunnan vesialueille. Vaihtoehdot olivat ”kyllä”, ”ei” ja ”en ota kantaa”. Kansanäänestyksillä oli yhteinen vaalilippu. Molempiin kansanäänestyksiin osallistui 14 726 (72 % äänioikeutetuista). Ensimmäisessä kansanäänestyksessä 7 628 (55,0 %) äänesti ”ei”, 4 904 (35,3 %) äänesti ”kyllä” ja 1 350 (9,7 %) äänesti ”en ota kantaa”. Toisessa kansanäänestyksessä 7 085 (52,1 %) äänesti ”ei”, 5 023 (37,0 %) äänesti ”kyllä” ja 1 484 (10,9 %) äänesti ”en ota kantaa”. Molemmat ehdotukset hylättiin. * Trelleborgin kunta järjesti kansanäänestyksen, jossa kysyttiin, tulisiko kuntaan johtavan tien kulkea kaupunkiin idästä vai lännestä. Vaihtoehdot olivat ”idästä”, ”lännestä” ja ”en ota kantaa”. Kansanäänestykseen osallistui 24 640 (68 % äänioikeutetuista). 10 507 (42,6 %) äänesti ”idästä”, 9 845 (40,0 %) äänesti ”lännestä” ja 3 688 (15,0 %) äänesti ”en ota kantaa”. Lisäksi 600 ääntä mitätöitiin.}} == Lähteet == Luokka:Ruotsin kunnallisvaalit Luokka:Vuoden 2022 vaalit
Korsikan ralli 1980

Korsikan ralli 1980 (viralliselta nimeltään 24. Tour de Corse - Rallye de France) oli rallin maailmanmestaruussarjan kilpailu kaudella 1980. Kilpailu järjestettiin 24. lokakuuta - 25\. lokakuuta 1980. Kilpailu oli kauden kymmenes ja kilpailussa oli 18 erikoiskoetta, joiden yhteispituus oli . Kilpailuun ilmoittautui 133 autokuntaa, joista 122 lähti kilpailuun ja 16 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Jean-Luc Thérier Michel Vial Porsche 911 14:51.43 0.0 2\. Walter Röhrl Christian Geistdörfer Fiat 131 Abarth 15:02.06 +10.23 3\. Alain Coppier Josépha Laloz Porsche 911 15:17.21 +25.38 4\. Bruno Saby Christian Gilbert Renault 5 Turbo 15:21.25 +29.42 5\. Michèle Mouton Annie Arrii Fiat 131 Abarth 15:23.57 +32.14 6\. Andy Dawson Kevin Gormley Datsun 160J 15:54.57 +1:03.14 7\. Christian Gardavot Christian Audibert Porsche 911 16:26.37 +1:34.54 8\. Paul Rouby Alain Garçon Renault 5 Alpine 16:33.02 +1:41.19 9\. Jean-Félix Farrucci Albert Gori Opel Ascona 16:43.11 +1:51.28 10\. Jean Bagarry Alain Bonne Porsche 911 16:49.31 +1:57.48 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1980 Luokka:Korsikan ralli
Arkkitehtitoimisto K2S

Arkkitehtitoimisto K2S Oy on vuonna 2001 perustettu helsinkiläinen arkkitehtitoimisto.https://tietopalvelu.ytj.fi/yritys/1733996-7 Toimiston perustajat ovat Kimmo Lintula, Niko Sirola ja Mikko Summanen. == Työt == K2S:n suunnittelemia rakennuksia: * Helsingin olympiastadionin itäkatsomon kattaminen (2005) * Enter – Keravan ammattiopisto ja Sipoon lukio (2007)https://k2s.fi/wp- content/uploads/2020/06/K2S_Referenssiluettelo_2020.pdf * Kampin Hiljentymiskappeli (2012) * Maunula-talo (2017) * Ylivieskan kirkko (2018) * Helsingin olympiastadionin peruskorjauksen suunnittelu (2013) Lisäksi toimisto on toteuttanut aluesuunnittelu- ja korjausrakentamishankkeita sekä näyttelyarkkitehtuuria. == Palkinnot == Toimisto on palkittu Arkkitehtuurin Finlandia -palkinnolla vuonna 2020 yhdessä Arkkitehdit NRT:n kanssa ja Vuoden betonirakenne -palkinnolla samana vuonna. == Lähteet == Luokka:Suomalaiset arkkitehtitoimistot Luokka:Helsinkiläiset yritykset
29\. hikō sentai

29\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1939 Kagamigaharassa kaksilaivueisena tiedustelu sentaina. Se siirrettiin Koreaan ja edelleen Mantsuriaan, mistä se osallistui Neuvostoliiton ja Japanin rajasotaan. Heinäkuussa 1941 sentaista muodostettiin 29. dokuritsu hikōtain esikunta, jonka alaisuudessa olivat 66. dokuritsu hikō chutai ja 87. dokuritsu hikō chutai. Helmikuussa 1944 yksiköt muodostivat 28. hikō sentain, joka varustettiin hävittäjin.Hata et al 2002 s. 132-134Abe & Picarella 2019 s. 133 == Kalusto == Yhtymän kalustona olivat: *Mitsubishi Ki-15 heinäkuu 1939 – *Tachikawa Ki-36 heinäkuu 1939 – *Nakajima Ki-27 käytettiin koulukoneina, kun tiedustelulentäjät koulutettiin hävittäjälentäjiksi *Nakajima Ki-44 helmikuu – joulukuu 1944 *Nakajima Ki-84 Hayate joulukuu 1944 – sodan loppuun == Komentajat == Yhtymän komentajina olivat: *majuri Takeo Kawada maaliskuu – marraskuu 1944 *kapteeni Masatsugu Tsuchihashi marraskuu – joulukuu 1944 (kuollut) *kapteeni Isamu Ono tammikuu 1945 – sodan loppuun == Lähteet == * * === Viitteet === Luokka:Keisarillisen Japanin armeijan ilmavoimat
Jouko J. Salminen

Jouko Juhani Salminen (27. kesäkuuta 1927 Helsinki – 5. toukokuuta 2023 Helsinki) oli suomalainen agronomi ja järjestöjohtaja, joka sai maanviljelysneuvoksen arvonimen. Viitattu 26.5.2023. Salmisen vanhemmat olivat pankinjohtaja Aamos Juhani Salminen ja Aura Amanda Jokela ja puoliso vuodesta 1952 kotitalousopettaja Raija Anneli Lauro. Salminen tuli ylioppilaaksi Jyväskylän lyseosta 1945 ja valmistui agronomiksi Helsingin yliopistosta 1950. Yleisradion selostajakurssin hän kävi 1962 ja jatkokurssin 1963 ja teki useita opintomatkoja 1950-luvulta 1980-luvulle. Salminen oli Keski-Suomen maanviljelysseuran harjoittelija 1948–1949, Oulun läänin talousseuran veroluokittaja 1949, Kuopion maanviljelysseuran luokitusagronomi 1950, Satakunnan maanviljelysseuran kartoitustoimiston esimies 1950–1954, Etelä- Pohjanmaan maanviljelysseuran kartoitustoimiston esimies 1954–1961, kasvinviljelyagronomi 1961–1969 ja toiminnanjohtaja 1969, Etelä-Pohjanmaan maatalouskeskuksen johtaja 1970–1979 ja Maatalouskeskusten Liiton toimitusjohtaja 1979–1987. Hän oli myös Yleisradion maatalousohjelmien freelancetoimittaja Etelä-Pohjanmaalla 1962–1968 ja hänellä oli useita asiantuntija- ja luottamustehtäviä. Hänen harrastuksiinsa kuuluivat muun muassa vapaaehtoinen maanpuolustustyö, filatelia ja puutarhanhoito. Maanviljelysneuvoksen arvonimen Salminen sai 1984. Salminen on haudattu Hietaniemen hautausmaalle. == Lähteet == == Aiheesta muualla == *Jouko J. Salmisen muistokirjoitus Helsingin Sanomissa Luokka:Suomalaiset järjestöjohtajat Luokka:Maanviljelysneuvokset Luokka:Vuonna 1927 syntyneet Luokka:Vuonna 2023 kuolleet
Fagerborgin kirkko

Fagerborgin kirkko (norj. Fagerborg kirke) on Oslossa St. Hanshaugenin kaupunginosassa Stensparken-puiston eteläosassa sijaitseva kirkko. Se valmistui vuonna 1903 ja siinä on sekä uusgotiikan että jugendin piirteitä. Kirkko toimii Fagerborgin seurakunnan pääkirkkona. ==Lähteet== ==Aiheesta muualla== Luokka:Oslon kirkot Luokka:Norjan kivikirkot
St. Hanshaugen

St. Hanshaugen on Oslon kaupunginosa. Se sijaitsee ydinkeskustan pohjoispuolella. St. Hanshaugenin pinta-ala on 3,6 neliökilometriä, ja siellä asuu noin 40 000 ihmistä. ==Nimi== St. Hanshaugen on saanut nimensä siellä sijaitsevan samannimisen puiston mukaan, jonka nimi puolestaan juontaa juurensa 1840-luvulle, jolloin siellä alettiin viettää juhannusta (norj. sankthans) muun muassa sytyttämällä suuri kokko. ==Kuvia== Regjeringskvartalet Nygaardsvolds plass Oslo 18jun2005.jpg|Oslon hallintokortteli Youngstorget panorama.jpg|Youngstorget, jonka laidalla sijaitsevat työväentalo sekä Työväenpuolueen ja Venstren konttorit. Pilestredet 46-48, OsloMet (tidligere Frydenlund bryggeri).jpg|Oslomet- yliopiston kampus entisessä Frydenlundin panimossa. VFG SouthernSection01.JPG|Vår Frelsers -hautausmaa Fagerborg kirkested.jpg|Fagerborgin kirkko Bislett panorama.jpg|Bislett stadion Gamle Aker kirke S.jpg|Gamle Akerin kirkko, Oslon vanhin rakennus. Ullevål Sykehus, Administrasjonsbygget.jpg|Oslon yliopistollinen sairaala Ullevålissa. ==Lähteet== ==Aiheesta muualla== Luokka:Oslon kaupunginosat
Hordalandin käräjäoikeus

Hordalandin käräjäoikeus (norj. Hordaland tingrett) on yksi Norjan 23 käräjäoikeudesta ja se kuuluu Gulatingin laamanninoikeuden alaisuuteen. Se perustettiin vuonna 2021 yhdistämällä aiemmat Bergenin ja Hardangerin käräjäoikeudet. Käräjäoikeuden toimipisteet sijaitsevat Bergenissä ja Ullensvangissa. ==Tuomiopiiri== Käräjäoikeudet tuomiopiiri koostuu seuraavista kunnista: * Alver * Askøy * Austevoll * Austrheim * Bergen * Bjørnafjorden * Eidfjord * Fedje * Kvam * Masfjorden * Modalen * Osterøy * Samnanger * Ullensvang * Ulvik * Vaksdal * Voss * Øygarden ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
Siramesiini

Siramesiini (Lu 28-179) on sigma-reseptorin agonisti, selektiivinen σ2-alatyypilleSøby K. K., Mikkelsen J. D., Meier E., Thomsen C. (July 2002). "Lu 28-179 labels a sigma(2)-site in rat and human brain". Neuropharmacology. 43 (1): 95–100. doi:10.1016/s0028-3908(02)00071-0. PMID 12213263. S2CID 140206932.. Eläinkokeissa siramesiinin on osoitettu tuottavan anksiolyyttisiäSánchez C., Arnt J., Costall B., Kelly M. E., Meier E., Naylor R. J., Perregaard J. (December 1997). "The selective sigma2-ligand Lu 28-179 has potent anxiolytic-like effects in rodents". The Journal of Pharmacology and Experimental Therapeutics. 283 (3): 1323–32. PMID 9400007. ja masennusta parantavia vaikutuksiaSánchez C., Papp M. (April 2000). "The selective sigma2 ligand Lu 28-179 has an antidepressant-like profile in the rat chronic mild stress model of depression". Behavioural Pharmacology. 11 (2): 117–24. doi:10.1097/00008877-200004000-00003. PMID 10877116. S2CID 22007769.. Lääkeyhtiö Lundbeck kehitti sen ahdistuneisuuden hoitoonHeading C. (February 2001). "Siramesine H Lundbeck". Current Opinion in Investigational Drugs. 2 (2): 266–70. PMID 11816842., mutta sen kehittäminen keskeytettiin sen jälkeen, kun kliiniset tutkimukset osoittivat tehon puutetta ihmisillä. Siramesiinin on osoitettu tehostavan masennuslääkettä, kun sitä annetaan yhdessä NMDA- antagonistien kanssaSkuza G., Rogoz Z. (June 2006). "The synergistic effect of selective sigma receptor agonists and uncompetitive NMDA receptor antagonists in the forced swim test in rats" (PDF). Journal of Physiology and Pharmacology. 57 (2): 217–29. PMID 16845227.. Sitä on myös käytetty kokaiinin σ2-aktiivisuuden tutkimiseenNuwayhid S. J., Werling L. L. (March 2006). "Sigma2 (sigma2) receptors as a target for cocaine action in the rat striatum". European Journal of Pharmacology. 535 (1–3): 98–103. doi:10.1016/j.ejphar.2005.12.077. PMID 16480713., ja sen on osoitettu tuottavan syövänvastaisia ominaisuuksia sekä in vitroOstenfeld M. S., Fehrenbacher N., Høyer-Hansen M., Thomsen C., Farkas T., Jäättelä M. (October 2005). "Effective tumor cell death by sigma-2 receptor ligand siramesine involves lysosomal leakage and oxidative stress". Cancer Research. 65 (19): 8975–83. doi:10.1158/0008-5472.CAN-05-0269. PMID 16204071. että in vivoGroth- Pedersen L., Ostenfeld M. S., Høyer-Hansen M., Nylandsted J., Jäättelä M. (March 2007). "Vincristine induces dramatic lysosomal changes and sensitizes cancer cells to lysosome-destabilizing siramesine". Cancer Research. 67 (5): 2217–25. doi:10.1158/0008-5472.CAN-06-3520. PMID 17332352.. == Viitteet == == Aiheesta muualla == * Siramesiini Yhdysvaltain kansallisen lääketieteellisen kirjaston lääketieteellisten aiheiden otsikoissa (MeSH) Luokka:Sigma-agonistit Luokka:Anksiolyytit Luokka:Hylätyt lääkkeet
Tefnakht

Tefnakht, valtaistuinnimi Shepsesre (Ylhäinen kuten Re), oli muinaisen Egyptin 24. dynastian hallitsija noin 732 eaa.–725 eaa. Tefnakht oli Saisin prinssi vuosina 740–727 eaa. ja onnistui muutamassa vuodessa yhdistämään valtansa alle lähes kaikki Niilin suistoalueen nomokset eli maakunnat. Näin hänestä tuli mahtavampi kuin kukaan Egyptin kahden edellisen dynastian hallitsijoista. Tefnakht liittoutui suiston muiden prinssien, Osorkon IV:n, Iuput II:n ja Shoshenq V:n kanssa, ja yhdessä he hyökkäsivät Nimlotin hallitsemaan Hermopolikseen. Tefnakht yritti myös valloittaa Thebaidan maakunnan ja Herakleopoliksen, mutta epäonnistui, ja joutui pakenemaan faarao Piyen joukkoja Niilin suiston soille. Vuonna 727 Tefnakht omaksui faaraon arvonimen pakotettuaan ensin kušilaiset vetäytymään Egyptistä. Tefnakht vakiinnutti valtansa lopullisesti Piyen vetäydyttyä Napataan. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Egyptin 23. dynastia

Egyptin 23. dynastia hallitsi Egyptin kolmannella välikaudella. Tämän dynastian faaraot jakoivat vallan Egyptissä 22. dynastian ja 21. dynastian faaraoiden kanssa. == Egyptin 23. dynastian hallitsijat == Nimi Aika Takelot II (Hedjkheperre Setpenre) 837–813 eaa. Pedubastis I (Usermaatre Setepenamun) 826–801 eaa. Iuput I (Usermaatre Setepenamun) 812–811 eaa. Sesonq VI (Usermaatre) 801–795 eaa. Osorkon III (Usermaatre Setpenamun) 795–767 eaa. Takelot III (Usermaatre Setpenamun) 773–765 eaa. Rudamen (Usermaatre Setpenamun) 765–762 eaa. Ini Luokka:Muinaisen Egyptin dynastiat
Käö kahtomassa - Kainuun museoviikko

Ensimmäinen Käö kahtomassa – Kainuun museoviikko järjestettiin kesäkuussa 2008. Alun perin museoviikko pidettiin viikolla 24, mutta sittemmin ajankohdaksi on vakiintunut kesäkuun viimeinen viikko. Museoviikon toimintaa organisoi Kainuun Museo, mutta erilaisia tapahtumia, työnäytöksiä ja esityksiä järjestävät lähes kaikki maakunnassa toimivat museot. Museoviikon ideana on kehittää niin paikallismuseoiden kuin myös Kainuun historian ja kulttuuriperinnön tunnettuutta.Kainuun Museo, maakunta-amanuenssin arkisto == Kuvia == Kuva: Museoviikko paltamo.jpg | Paltamon kotiseutumuseon museoviikon tapahtuma kesällä 2021 Kuva: Museoviikko kajaanin taidemuseo.jpg | Museoviikon opastus Kajaanin taidemuseolla == Lähteet == Luokka:Kainuun paikallismuseot
Utajärven Urheilijat

Utajärven Urheilijat (lyh. UU) on suomalainen urheiluseura. Seura on perustettu vuonna 1937 Utajärvellä. Seuran toimintaan kuuluu hiihto, jääkiekko, lentopallo ja yleisurheilu. Utajärven Urheilijat ovat tulleet vuosien mittaan tunnetuksi menestyneistä hiihtäjistään, joista tunnetuimpana Esko Lähtevänoja. Viime vuosina Utajärven Urheilijat on niittänyt menestystä myös jääkiekon saralla, kun se onnistui toisen peräkkäisen III-divisioonan pohjoisen lohkon mestaruuden jälkeen kaatamaan Kuusamon Pallo-Karhut nousukarsinnoissa 12.3.2023 ja ansaitsi nousun II-divisioonaan. Luokka:Utajärvi Luokka:Suomalaiset urheiluseurat
Boris Novitsky

Boris Novitsky (; 15. kesäkuuta 1904 Pietari – 28. lokakuuta 1986 Helsinki) oli venäläinen rehtori, Venäjän kulttuuridemokraattisen liiton (VKDL) puheenjohtaja sekä venäjän kielen ja kulttuurin kehittäjä Suomessa. Hän valmistui kemian diplomi-insinööriksi vuonna 1930 Ranskassa Bordeaux’n yliopistosta. Novitsky oli Suomalais-venäläisen koulun ensimmäinen rehtori. Hän toimi koulun rehtorina vuosina 1955-1963 sekä apulaisrehtorina vuoteen 1972 asti. Hän oli myös maaliskuussa 1945 perustamassa Venäjän kulttuuridemokraattista liittoa, jossa hän toimi myös puheenjohtajana. == Elämä ja ura == === Varhaisvaiheet === Boris Novitskyn vanhemmat olivat Eugen Novitsky () ja Emma o.s. Von Cossman. Hän syntyi kesällä 1904 Pietarissa Venäjän keisarikunnassa. Hänellä oli sisko Nadežda Novitsky (). === Koulu- ja työura === Novitsky kävi koulun Terijoen venäläisessä reaalikoulussa. 1930 hän valmistui kemian diplomi-insinööriksi Ranskassa Bordeaux’n yliopistosta. Hän joutui muuttamaan Suomeen vuonna 1934, kun Ranskan talouden tilan ja venäläistaustansa takia hänellä oli vaikeuksia saada töitä. Tullessaan Suomeen hän puhui sanottaen heikosti suomea. Suomessa hän aloitti työnteon Suomen Kaapelitehtaassa, jossa oli verrattaen paljon suomenkielisiä työntekijöitä. Ennen sotia Boris työskenteli Kaapelitehtaalla, ja sotien jälkeen hän sai töitä Vartalta. Novitsky oli perustamassa Venäjän kulttuuridemokraattista liittoa 1945. Hän toimi myös liiton puheenjohtajana. Marraskuussa 1954 Novitsky, toimien VKDL:n puheenjohtaja, haki tukea venäjänkielisen koulun rakentamiseen Suomeen Neuvostoliiton ministerineuvoston varapuheenjohtaja Anastas Mikojanilta. Vuotta myöhemmin 1955 perustettiin Helsingin Venäläinen Koulu ja Boris Novitsky nimitettiin koulun rehtoriksi. Hän opetti koulussa myös mieliainettaan – historiaa, mutta myös maantietoa, laskentoa, etiikkaa ja ammatinvalintaa. Novitsky toimi koulussa erinäisissä rooleissa vuoteen 1972 asti, jolloin hän jäi eläkkeelle. Hän seurasi sanotusti paljon Neuvostoliiton kulttuuria, politiikkaa, kirjallisuutta ja toi erityisesti Venäjän kulttuuria Suomeen. === Sota-aika === Talvisodassa hänet otettiin tutkintavankeuteen, koska häntä pidettiin poliittisesti epäluotettavana ja hänet vietiin eristysleirille. Hänet pidätettiin myös jatkosodassa samoista syistä vuonna 1941 ja vietiin Tammisaareen. Hänen äitinsä Emma vetosi tuntemiinsa vaikutusvaltaisiin suomalaisiin poliittisiin johtajiin ja itsepintaisten vetoomusten jälkeen Boris vapautettiin varoituksella. Häneltä tosin kiellettiin poliittinen toiminta. === Yksityiselämä === Novitsky meni naimisiin Ekaterina Novitskyn o.s. Puustinen kanssa Ranskassa. Heillä oli neljä lasta. Boris Novitsky kuoli 28. lokakuuta 1986 Helsingissä 82-vuotiaana. == Lähteet == * Suomalais-venäläisen koulun historiikki 1955-1985, SVK:n Kannatusyhdistyksen historiikkitoimikunta 1985, ISBN 951-99672-7-3 === Viitteet === Luokka:Rehtorit Luokka:Venäläiset insinöörit Luokka:Vuonna 1904 syntyneet Luokka:Vuonna 1986 kuolleet
War Against All

War Against All on Immortalin kymmenes studioalbumi, joka julkaistiin 26. toukokuuta 2023 levymerkillä Nuclear Blast. Albumi on yhtyeen ensimmäinen, jolla ainoana virallisena jäsenenä soittaa yhtyeen laulaja, kitaristi ja perustajajäsen Demonaz, pitkäaikaisen rumpalin Horghin poistuttua yhtyeestä vuonna 2020 yhtyeen nimen omistusoikeuksista aiheutuneiden erimielisyyksien vuoksi. == Kappaleet == == Kokoonpano == * Demonaz – laulu, kitara === Sessiomuusikot === * Arve Isdal – basso * Kevin Kvåle – rummut == Arvostelut == * Inferno: * Kaaoszine: * Soundi: == Lähteet == == Aiheesta muualla == * * Luokka:Vuoden 2023 albumit Luokka:Immortalin albumit
Dylan Fabre

Dylan Fabre (s. 10. marraskuuta 2000 Grenoble) on ranskalainen jääkiekkoilija, pelipaikaltaan laitahyökkääjä, joka pelaa Porin Ässissä. Fabre aloitti uransa kotikaupunkinsa Grenoblen joukkueessa, jossa hän esiintyi ensi kerran kaudella 2017–2018. Hän on voittanut Grenoblessa kaksi Ranskan mestaruutta. Kaudeksi 2023–2024 Fabre siirtyi kaksivuotisella sopimuksella SM-liigajoukkue Porin Ässiin. Hän teki ensimmäisellä kaudellaan Ässissä 60 ottelussa 12 maalia ja yhteensä 25 tehopistettä. Fabre teki vuoden jatkosopimuksen Ässiin joulukuussa 2024. Ranskan maajoukkueessa hän on pelannut kaksissa maailmanmestaruuskilpailuissa. ==Tilastot== 2016–2017 Grenoble Ranska U20 5 1 2 3 0 – – – – – U18 6 0 1 1 4 2017–2018 Grenoble Ranska U20 17 12 12 24 2 6 8 5 13 2 Grenoble Ligue Magnus 5 0 0 0 2 0 0 0 0 0 2018–2019 Grenoble Ranska U20 5 4 5 9 0 5 6 5 11 0 JMMd1A 5 0 2 2 0 Grenoble Ligue Magnus 25 1 2 3 2 – – – – – 2019–2020 Grenoble Ligue Magnus 31 9 9 18 8 4 0 1 1 0 JMMd1B 5 3 5 8 0 2020–2021 Grenoble Ligue Magnus 22 5 4 9 4 – – – – – 2021–2022 Grenoble Ligue Magnus 31 17 10 27 10 10 4 7 11 6 MM 7 0 0 0 2 2022–2023 Grenoble Ligue Magnus 42 22 22 44 6 15 11 3 14 2 MM 6 0 0 0 6 2023–2024 Ässät SM-liiga 60 12 13 25 6 – – – – – 6 kautta yhteensä Ligue Magnus 156 54 47 101 32 29 15 11 26 8 ==Lähteet== * ===Viitteet=== Luokka:Vuonna 2000 syntyneet Luokka:Ranskalaiset jääkiekkoilijat Luokka:Ässien pelaajat Luokka:Elävät henkilöt
Nury Turkel

Nury Ablikim Turkel (; s. 1970 Kashgar, Xinjiang) on yhdysvaltalainen juristi, ihmisoikeusaktivisti ja kirjailija. Hän toimi Yhdysvaltain kansainvälistä uskonnonvapautta edistävän komission puheenjohtajana kaudella 2022–2023. Yhdysvaltain edustajainhuoneen puhemies Nancy Pelosi nimitti hänet komissioon ensimmäisenä amerikanuiguurina vuonna 2020. Turkel on tuonut uiguurien kansanmurhaa esille useiden vuosien ajan sanomalehdissä ja televisiokanavilla. Hänen teoksensa No Escape: The True Story of China’s Genocide of the Uyghurs (suomennettu nimellä: Ei pakotietä – Uiguurin tarina) julkaistiin vuonna 2022 Yhdysvalloissa, Britanniassa ja Suomessa. Hän oli Uyghur American Association -järjestön puheenjohtaja vuosina 2004–2006. Turkel syntyi kiinalaisella uiguurien uudelleenkoulutusleirillä Kashgarissa, minne hänen äitinsä oli lähetetty Mao Zedongin aikana. Leirillä hänen raskaana olevaan äitiinsä kohdistettiin väkivaltaa, ja äiti vapautui vasta Nuryn ollessa viiden kuukauden iässä. Matematiikan opettajaksi kouluttautunut isä oli työleirillä maataloustöissä. Nury Turkel päätti poistua Kiinasta Tiananmenin aukion verilöylyn jälkeen vuonna 1989. Hän muutti opiskelemaan Yhdysvaltoihin Idahoon vuonna 1995, mutta suoritti lopulta oikeustieteellisen tutkintonsa American Universitystä Washington D. C.:ssä. Turkel sai Yhdysvalloista turvapaikan eikä ole voinut sen jälkeen palata Kiinaan. Hän ei ole nähnyt äitiään vuoden 2004 jälkeen eikä voinut osallistui isänsä hautajaisiin 2022. Turkel valittiin vuonna 2020 Time-lehden vuoden 100 vaikutusvaltaisimman henkilön listalle. Seuraavana vuonna Fortune valitsi hänet maailman 50 suurimman johtajan joukkoon. == Teokset == * == Lähteet == Luokka:Yhdysvaltalaiset juristit Luokka:Yhdysvaltalaiset ihmisoikeusaktivistit Luokka:Yhdysvaltalaiset kirjailijat Luokka:Uiguurit Luokka:Vuonna 1970 syntyneet Luokka:Elävät henkilöt
Koivupuhdon koulu

Koivupuhdon koulu on peruskoulu Merijärvellä. Koulu on kunnan ainoa, ja se antaa opetusta esikoululle ja peruskoulun luokille 1–9. Koulurakennus on vuodelta 1957, ja sitä saneerattiin ja laajennettiin viimeksi 2005–2008. Koulussa on oppilaita 180–190, ml. esioppilaat. Koulun rehtorina aloitti vuonna 2023 Sirpa Tikkala. == Lähteet == Luokka:Suomen peruskoulut Luokka:Merijärvi
Luomukanteleet

Luomukanteleet on Luoteis-Helsingin musiikkiopiston vuonna 1997 perustettu kanteleensoittoa opiskelevien lasten ja nuorten yhtye. Yhtyeen ohjaajana on toiminut sen perustamisesta lähtien kanteleensoiton opettaja Maarit Aarvala. Soittajia on ollut 30 soittajaa, samanaikaisia soittajia toistakymmentä. Yhtye on julkaissut neljä levyä ja kymmenvuotisjuhlakonsertistaan yhden yhteislevyn Satoja säveliä - monia kieliä . Luomukanteleet valittiin vuonna 2016 yhdeksi neljästä Folklandian kärkiyhtyeestä. == Julkaisut == * Hullu minä olin, 2005, LMKCD01 * Satoja säveliä - monia kieliä, 2007 * Tuulella, sateellakin, 2009, LMKCD02 * Minä poljen, sinä ohjaat, 2013, LMKCD03 * Piste, 2017, LMKCD04 == Lähteet == == Aiheesta muualla == * Luomukanteleet Youtubessa Luokka:Kantele Luokka:Suomalaiset kansanmusiikkiyhtyeet
Borys Olijnyk (runoilija)

Borys Illitš Olijnyk (; 22\. lokakuuta 1935 – 30. huhtikuuta 2017Oliynyk, Borys, The National Academy of Sciences of Ukraine. Viitattu 26.5.2023 ) oli ukrainalainen runoilija. Hänelle myönnettiin vuonna 2005 Ukrainan sankarin kunnianosoitus.Legendary Ukrainian poet Borys Oliynyk dies, Unian 30.4.2017. Viitattu 26.5.2023 Olijnyk oli paitsi runoilija, myös laulutekstien kirjoittaja ja kääntäjä. Hän käänsi slaavilaista kirjallisuutta ukrainaksi. Hän oli parlamentin jäsen 1991–2006 valittuna Ukrainan kommunistisesta puolueesta, mutta hänet erotettiin puolueesta, koska hän kannatti vuonna 2004 Oranssia vallankumousta.Euan MacDonald, Ukrainian poet Borys Oliynyk dies at 81, Kyivpost 30.4.2017. Viitattu 26.5.2023 ==Lähteet== ==Aiheesta muualla== Luokka:Ukrainalaiset runoilijat Luokka:Ukrainalaiset poliitikot Luokka:Ukrainan sankarit Luokka:Vuonna 1935 syntyneet Luokka:Vuonna 2017 kuolleet
Matthew Knies

Matthew Knies (s. 17. lokakuuta 2002 Phoenix, Arizona, Yhdysvallat on yhdysvaltalainen jääkiekkoilija. Knies edustaa NHL-joukkue Toronto Maple Leafsia. Hänen pelipaikkansa on vasen laitahyökkääjä ja hän laukoo vasemmalta. ==Pelaajaura== Ennen NHL-uraansa Knies pelasi Minnesotan yliopiston joukkueessa. Maple Leafs varasi Kniesin toisella kierroksella 57. varausvuorolla vuoden 2021 varaustilaisuudessa. Knies on pelannut kolme NHL:n runkosarjan ottelua. Näissä otteluissa hän on syöttänyt yhden maalin. Knies on pelannut seitsemän NHL:n pudotuspelien ottelua. Näissä otteluissa hän on tehnyt yhden maalin ja kolme syöttöä eli neljä tehopistettä. Knies kuului Yhdysvaltain joukkueeseen Pekingin talviolympialaisissa 2022. Olympiaturnauksen neljässä ottelussa hän teki yhden maalin ja yhden syötön eli kaksi tehopistettä. Knies kuului Yhdysvaltain joukkueeseen myös alle 20-vuotiaiden MM-kilpailuissa vuonna 2022. Turnauksen viidessä ottelussa hän syötti kolme maalia. Kaikki uran tilastot päivitetty kauden 2022–2023 jälkeen. == Lähteet == Luokka:Yhdysvaltalaiset jääkiekkoilijat Luokka:Toronto Maple Leafsin pelaajat Luokka:Toronto Maple Leafsin varaamat pelaajat Luokka:Vuonna 2002 syntyneet Luokka:Elävät henkilöt
Stephen J. Shoemaker

Stephen J. Shoemaker on yhdysvaltalainen uskontotieteen professori Oregonin yliopistossa ja tutkija. Hän erikoistuu antiikin ja varhaiskeskiajan kristinuskoon ja varhaiseen islamiin. Hänen tutkimuskohteitaan ovat Neitsyt Marian varhainen kunnioittaminen, kristillinen apokryfikirjallisuus ja varhaisislamin suhde Lähi-idän kristinuskoon. == Tuotantoa == * The Ancient Traditions of the Virgin Mary’s Dormition and Assumption (Oxford University Press, 2002) * The Death of a Prophet: The End of Muhammad’s Life and the Beginnings of Islam (University of Pennsylvania Press, 2011) * Mary in Early Christian Faith and Devotion (Yale University Press, 2016) * The Apocalypse of Empire: Imperial Eschatology in Late Antiquity and Early Islam (University of Pennsylvania Press, 2018) * The Dormition and Assumption Apocrypha (Peeters Publishers, 2018) * A Prophet Has Appeared: The Rise of Islam through Christian and Jewish Eyes (University of California Press, 2021) * Creating the Qur’an: A Historical-Critical Study (University of California Press, 2022) == Lähteet == Luokka:Yhdysvaltalaiset uskontotieteilijät Luokka:Yhdysvaltalaiset historioitsijat Luokka:Yhdysvaltalaiset professorit Luokka:Yhdysvaltalaiset tietokirjailijat Luokka:Islamin tutkijat Luokka:Syntymävuosi puuttuu Luokka:Elävät henkilöt
Raoul Dufy

Raoul Dufy (3. kesäkuuta 1877 Le Havre – 23. maaliskuuta 1953, Forcalquier) oli ranskalainen taidemaalari ja fauvisti. Dufy kehitti keveän ilmavan ja leikittelevän maalaustavan. Hän kuvasi puhtailla suurilla väripinnoilla ja siroilla viivoilla elämää niin kaduilla ja kilpa-ajoissa kuin puistoissa, regatoissa, rantakasinoilla ja laukkakisoissa.Teos Insinöörin rakkaus - Ester ja Jalo Sihtolan lahjoituskokoelmateos, 2003, Ateneumin taidemuseo, s.165. Dufy aloitti opintonsa vuonna 1895 iltakursseilla Le Havren École des Beaux- Artsissa. Siellä hän tapasi Raimond Lecourtin ja Othon Frieszin, joiden kanssa hän myöhemmin jakoi työhuoneen Montmartressa. Dufy sai vuonna 1900 stipendin École des Beaux-Artsiin Pariisiin, jossa hän sai vaikutteita impressionisteilta, kuten Claude Monet ja Camille Pissarro. Opinnoissa hän tutustui myös Georges Braqueen. Dufy maalasi usein Le Havren lähellä Sainte- Adressen rannalla, jonka Eugène Boudin teki tunnetuksi. Vuonna 1904 hän työskenteli Fécampissa Englannin kanaalin rannikolla. Henri Matissen maalaus Luxe, Calme et Volupté Salon des Indépendantsissa vuonna 1905 sai Dufyn kiinnostumaan fauvismista, puhtaista väreistä ja vahvoista ääriviivoista. Dufy maalasi fauvistisesti noin vuoteen 1909 asti, jolloin Paul Cézannen maalaukset johdattivat häntä kohti uudenlaista maalaustapaa. Vuoden 1937 Exposition International -näyttelyä varten Pariisissa Dufy teki yhden suurimmista koskaan tehdyistä maalauksista, oodin sähkölle nimeltään La Fée Electricité. Dufy teki muitakin seinämaalauksia julkisiin rakennuksiin sekä kuvakudoksia ja kuoseja. Lisäksi hänen kuvituksiaan on Guillaume Apollinairen, Stéphane Mallarmén ja André Giden kirjoissa. Vuoteen 1950 mennessä Dufyn työkyky heikkeni nivelreuman vuoksi. Dufy kuoli Forcalquier’ssa Ranskassa 23. maaliskuuta 1953. Hänet haudattiin Matissen lähelle Cimiez’n luostarin hautausmaalle Nizzan esikaupunkiin. ==Teoksia== * Ennen kilparatsastusta, litografia ==Lähteet== ==Aiheesta muualla== * Raoul Dufy modernin taiteen museo MUMA, Le Havre * Dufyn Pariisi, Musée de Montmartre * Raoul Dufy, MoMA * Raoul Dufy, National Gallery of Art * Luokka:Ranskalaiset taidemaalarit Luokka:Vuonna 1877 syntyneet Luokka:Vuonna 1953 kuolleet
Ahmad Chikh Mousa

Ahmad Chikh Mousa (s. 20. maaliskuuta 2000) on kurdilais-saksalainen potkunyrkkeilijä, joka on ollut toukokuussa 2023 alkaen kansainvälisen potkunyrkkeilyorganisaatio Gloryn höyhensarjan rankingissa sijalla 4. Chikh Mousa otteli toukokuussa 2023 Glory 86 -tapahtuman pääottelussa Gloryn höyhensarjan mestaruudesta, jonka hän hävisi pisteillä hallitsevalle mestarille Petchpanomrungille. == Yksityiselämä == Ahmad Chikh Mousa on syntynyt Kurdistanissa ja hän edustaa Saksaa. Chikh Mousa joutui pakenemaan Lähi-idästä, sillä hänen isänsä oli kurdilainen vapaustaistelija. Hän muutti Saksaan 14-vuotiaana ja aloitti pian potkunyrkkeilyn pudottaakseen painoaan ja päästäkseen hyvään kuntoon. Chikh mousa muutti vuonna 2023 uuden seuran perässä Hollantiin, jossa hän asuu nykyisin. == Potkunyrkkeilytilastot == 58 voittoa, 8 tappiota, 1 ratkaisematonta Tulos Vastustaja Ratkaisu Erä Päivämäärä Paikka Tapahtuma Häviö Nabil Haryouli Oberhausen, Saksa ENFUSION TALENTS #61 Voitto Artur Scherer KO 1 Wuppertal, Saksa ECE #6 Xtreme Stand Up Voitto Awos Mansor Pistevoitto Wuppertal, Saksa ECE #6 Xtreme Stand Up Voitto Rafik Habiat KO 1 20.8.2022 Dusseldorf, Saksa Glory Voitto Mohamed El Hammouti Pistevoitto 19.11.2022 Bonn, Saksa Glory Voitto Berjan Peposhi Pistevoitto 11.2.2023 Essen, Saksa Glory Pistetappio Petchpanomrung Petch Pistetappio 27.5.2023 Essen, Saksa Glory 86 == Lähteet == Luokka:Saksalaiset potkunyrkkeilijät Luokka:Vuonna 2000 syntyneet Luokka:Elävät henkilöt
Markku Lehtimäki

Markku Lehtimäki on suomalainen kirjallisuustieteilijä, joka on toiminut yleisen kirjallisuustieteen professorina Turun yliopistossa toukokuusta 2020 lähtien. Hän väitteli filosofian tohtoriksi Tampereen yliopistossa vuonna 2005. Hän työskenteli Tampereen yliopistossa ja Itä-Suomen yliopistossa ennen siirtymistään Turkuun.Markku Lehtimäki, Turun yliopisto, viitattu 27.5.2023.Professoriluento: Markku Lehtimäki, Turun yliopisto, viitattu 27.5.2023. Lehtimäen mukaan hänen tutkimusaiheensa ovat liittyneet "amerikkalaisen kirjallisuuden ohella narratologiaan ja retoriseen kertomusteoriaan, ekokritiikkiin ja ympäristöaiheiseen kirjallisuuteen, visuaaliseen kulttuuriin ja elokuvaan sekä osittain myös suomalaiseen nykyromaaniin." == Julkaisut == * Markku Lehtimäki (toim.): Merkkejä ja symboleja: esseitä kirjallisuudesta ja sen tutkimuksesta. Tampere University Press 2002. * Markku Lehtimäki: The poetics of Norman Mailer's nonfiction: self-reflexivity, literary form, and the rhetoric of narrative (väitöskirja). Tampere University Press 2005. Saatavilla internetissä * Julia Tofantšuk ja Markku Lehtimäki (toim.): Thresholds of interpretation: crossing the boundaries in literary criticism. TLÜ Kirjastus 2006. * Toni Lahtinen ja Markku Lehtimäki (toim.): Ääniä äänien takaa: tulkintoja rock-lyriikasta. Tampere University Press 2006. * Markku Lehtimäki, Simo Leisti ja Marja Rytkönen (toim.): Real stories, imagined realities: fictionality and non- fictionality in literary constructs and historical contexts. Tampere University Press 2007. * Toni Lahtinen ja Markku Lehtimäki (toim.): Äänekäs kevät: ekokriittinen kirjallisuudentutkimus. Suomalaisen Kirjallisuuden Seura 2008. * Samuli Hägg, Markku Lehtimäki ja Liisa Steinby (toim.): Näkökulmia kertomuksen tutkimukseen. Suomalaisen Kirjallisuuden Seura 2009. * Mari Hatavara, Markku Lehtimäki ja Pekka Tammi (toim.): Luonnolliset ja luonnottomat kertomukset: jälkiklassisen narratologian suuntia. Gaudeamus 2010. * Markku Lehtimäki, Laura Karttunen ja Maria Mäkelä (toim.): Narrative, Interrupted: The Plotless, the Disturbing and the Trivial in Literature. De Gruyter 2012. * Markku Lehtimäki, Hanna Meretoja ja Arja Rosenholm (toim.): Veteen kirjoitettu: veden merkitykset kirjallisuudessa. Suomalaisen Kirjallisuuden Seura 2018. * Markku Lehtimäki: Sofi Oksasen romaanitaide: kertomus, etiikka, retoriikka. Suomalaisen Kirjallisuuden Seura 2022. == Lähteet == Luokka:Suomalaiset kirjallisuustieteilijät Luokka:Suomalaiset professorit Luokka:Turun yliopiston professorit Luokka:Syntymävuosi puuttuu Luokka:Elävät henkilöt
Mohsen Shomakteh

Mohsen Shomakteh (s. 1983) on saksalainen karateka. Hän on kaksinkertainen EM- mitalisti Kyokushinin karatessa. ==Kilpaura== Toukokuussa 2023 Shomakteh oli mukana Puolan EM-kilpailuissa. Hän voitti avauskierroksella Maksym Kudlain. Voiton myötä Shomakteh eteni loppuotteluun, jossa hän kohtasi hallitsevan Euroopan mestarin Paweł Wolskin.The 36th European Weight Category Karate Championship – Draws (IKO) kyokushinkarate.news 15.5.2023 Viitattu 27.5.2023 Shomakteh hävisi kamppailun tuomariäänin ja saavutti hopeaa.The 36th European Weight Category Kyokushin Championships Results kyokushinkarate.news 21.5.2023 Viitattu 27.5.2023 ==Lähteet== Luokka:Saksalaiset karatekat Luokka:Kyokushinin harjoittajat Luokka:Vuonna 1983 syntyneet Luokka:Elävät henkilöt
St. Louisin piirikunta

St. Louisin piirikunta (St. Louis County) on kahden piirikunnan nimi Yhdysvalloissa: * St. Louisin piirikunta, Minnesota * St. Louisin piirikunta, Missouri
Helena Ruotsala

Helena Ruotsala (s. 1957)Ruotsala, Helena, 1957–, Finto, viitattu 27.5.2023. on suomalainen etnologi, joka toimi etnologian professorina Turun yliopistossa vuosina 2011–2023. Hän väitteli filosofian tohtoriksi Turun yliopistossa vuonna 2002. Hän on toiminut vierailevana tutkijana Baselin yliopistossa, Hampurin yliopistossa ja Würzburgin yliopistossa. Hän on tehnyt kenttätyötä Suomen Lapissa, Tornionlaaksossa, Kuolan niemimaalla, Marinmaalla ja Tirolissa.Helena Ruotsala, Turun yliopisto, viitattu 27.5.2023. == Julkaisut == * Helena Ruotsala: Oulujoen vesistön rakentamisen ja säännöstelyn sosiokulttuuriset vaikutukset. Imatran Voima 1992. * Helena Ruotsala: Muuttuvat palkiset: elo, työ ja ympäristö Kittilän Kyrön paliskunnassa ja Kuolan Luujärven poronhoitokollektiiveissa vuosina 1930–1995 (väitöskirja). Suomen Muinaismuistoyhdistys 2002. * Pirjo Korkiakangas, Pia Olsson ja Helena Ruotsala (toim.): Polkuja etnologian menetelmiin. Ethnos 2005. * Helena Ruotsala, Petri Saarikoski ja Maija Santikko (toim.): Matkalla: juhlakirja Outi Tuomi-Nikulalle hänen täyttäessään 60 vuotta 19.10.2009. Turun yliopisto 2009. * Aila Nieminen, Pia Olsson, Helena Ruotsala ja Katriina Siivonen (toim.): Aineen taikaa: näkyvän ja näkymättömän kulttuurin jäljillä. Suomalaisen Kirjallisuuden Seura 2011. * Pirjo Korkiakangas, Pia Olsson, Helena Ruotsala ja Anna-Maria Åström (toim.): Kirjoittamalla kerrotut: kansatieteelliset kyselyt tiedon lähteinä. Ethnos 2016. == Lähteet == == Aiheesta muualla == * Virallinen blogi Luokka:Suomalaiset etnologit Luokka:Suomalaiset professorit Luokka:Turun yliopiston professorit Luokka:Vuonna 1957 syntyneet Luokka:Elävät henkilöt
Daveed Diggs

Daveed Daniele Diggs (s. 24. tammikuuta 1982 Oakland, Kalifornia, Yhdysvallat)Daveed Diggs, Rotten Tomatoes, viitattu 27.5.2023. on yhdysvaltalainen rap-artisti, laulaja, näyttelijä ja käsikirjoittaja. Hän on hip hop -yhtye Clippingin jäsen. Hän on lisäksi esiintynyt musikaalissa Hamilton ja musikaalielokuvassa Pieni merenneito (2023). == Elämä == Diggsin äiti on valkoihoinen juutalainen ja hänen isänsä on mustaihoinen. Hän valmistui Brownin yliopistosta teatterin oppiaineessa vuonna 2004.Kathy Henderson: Daveed Diggs on His Hebrew School Roots, Meeting Crazy Celebrities & Getting His Shot on Broadway in Hamilton, Broadway.com, 30.7.2015, viitattu 27.5.2023.With advice from Daveed Diggs, Class of 2017 celebrates the Baccalaureate, Brownin yliopisto, 27.5.2017, viitattu 27.5.2023. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo Lisätietoja 2017 Wonder Wonder Browne 2017 Ferdinand Ferdinand Dos 2018 Blindspotting Blindspotting Collin Käsikirjoittaja, tuottaja 2019 Velvet Buzzsaw Velvet Buzzsaw Damrish 2020 Hamilton Hamilton Gilbert du Motier de Lafayette / Thomas Jefferson 2020 Soul – Sielun syövereissä Soul Paul 2021 Kottarainen The Starling Ben 2022 DC Superlemmikkien liiga DC League of Super- Pets Kyborgi 2023 Pieni merenneito The Little Mermaid Sebastian 2023 Trolls: Bändi koossa Trolls Band Together Spruce === Televisiosarjat === Vuodet Suomenkielinen nimi Alkuperäinen nimi Roolihahmo 2016–2017 The Get Down The Get Down Adult Books 2016–2022 Black-ish Black-ish Johan Johnson 2017 Unbreakable Kimmy Schmidt Unbreakable Kimmy Schmidt Perry 2019 Undone Undone Tunde 2019–2020 Star Wars Resistance Star Wars Resistance Norath Kev 2020 The Good Lord Bird The Good Lord Bird Frederick Douglass 2020–2022 Central Park Central Park Helen 2020–2022 Snowpiercer Snowpiercer Andre Layton 2022 Star Trek: Prodigy Star Trek: Prodigy Komentaja Tysess 2023 Star Wars: Visions Star Wars: Visions Crux == Palkinnot ja ehdokkuudet == === Grammy-palkinnot === Vuosi Teos Palkinto Lopputulos 2016 Hamilton Paras musikaalialbumi Daveed Diggs, Recording Academy, viitattu 27.5.2023. === Primetime Emmy -palkinnot === Vuosi Ohjelma Palkinto Lopputulos 2021 Hamilton Paras miessivuosa minisarjassa tai televisioelokuvassa Daveed Diggs, Television Academy, viitattu 27.5.2023. === Tony-palkinnot === Vuosi Teos Palkinto Lopputulos 2016 Hamilton Paras miessivuosa musikaalissa Kimberly Nordyke: Tony Awards: The Winners List, The Hollywood Reporter, 12.6.2016, viitattu 27.5.2023. == Lähteet == == Aiheesta muualla == * * Luokka:Yhdysvaltalaiset hip hop -artistit Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt
Vitelen lentokenttä

Vitelen lentokenttä oli betonisilla laatoilla päällystetty lentokenttä Venäjällä Karjalan tasavallassa, Aunuksen piirissä, Vitelen kylässä. Suomen ilmavoimat käytti sitä jatkosodan aikana, kun se vallattiin puna-armeijalta 24.7.1941.Viteleen lentokenttä Aunus Sotahistoriallinen seura Suomen armeijan JR 44:n II pataljoonan ja kevyt osasto 4:n sekä 1. jääkäriprikaatin hyökättyä Vitelen kylään todettiin kylässä olleen Neuvostoliiton gulag-työleiri, jolle komennetut vangit olivat rakentaneet kylän lähelle lentokenttää. Lentokenttä palveli suomalaisia, kunnes suomalaisjoukot irtautuivat kylästä ja koko Vitelenjoki-linjalta 29.6.1944.Vitele Aunus Sotahistoriallinen seura Lentokenttä on edelleen olemassa, mutta se ei ole ilmailukäytössä. Kentän alueella sijaitsee nykyään maatalousrakennuksia ja sitä käytetään mm. polttopuiden tekopaikkana. Kiitotien ympärillä on edelleen havaittavissa sodan aikaisia sirpalesuojavalleja. == Lähteet == Luokka:Suomen sodanaikaiset lentokentät
Lighthouse (pilvenpiirtäjä)

Lighthouse ("majakka") on Tanskassa Aarhusissa sijaitseva valmisteilla oleva asuinalue, jonka maamerkki on samanniminen 142-metrinen pilvenpiirtäjä. Pilvenpiirtäjä saavutti kattokorkeutensa helmikuussa 2022, ja se on Tanskan korkein rakennus. Rakennukseen tulee 395 asuntoa, kolme ravintolaa ja näköalapaikka. ==Lähteet== ==Aiheesta muualla== * Hankkeen verkkosivut Luokka:Aarhusin rakennukset ja rakennelmat Luokka:Tanskan pilvenpiirtäjät